als_Latn dik_Latn sag_Latn
Shkatërrohet “biznesi” i familjes shqiptare, shfrytëzonin prostituta në Itali, fitimet kolosale
- 10321 Lexime
- (19:02 , 16/12/2014)
- 2 Komente
ITALI- Një bandë shqiptarësh, që shfrytëzonte dhjetëra vajza si prostituta në Bolonja të Italisë është shkatërruar sot nga policia nën mbikëqyrjen e prokurores së Bolonjës, Maria Gabriella Tavano.
Polica ka lëshuar 7 urdhërarreste për favorizim dhe shfrytëzim prostitucioni në rrethana rënduese. 4 prej urdhërarresteve janë ekzekutuar ndaj 3 shqiptarëve dhe 1 shtetaseje rumune, e fejuara e kreut të bandës.
Ndërkohë që policia ka shpallur në kërkim kreun e bandës dhe persona të tjerë, të cilët mësohet se kanë pasur detyrën e rekrutueseve të vajzave nga vendet e origjinës drejt Italisë.
Sipas hetimeve, banda kishte një fitim prej 150 mijë eurosh në muaj, para këto që investoheshin në Shqipëri për të blerë banesa apo aktivitete biznesi. Në një nga 5 apartamentet ku shfrytëzonin vajzat në Bolonjë, i kontrolluar në momentet e arrestimit, u gjetën 310 mijë euro, fryti i punës së javëve të fundit.
Hetimet e policisë kanë nisur që kur një e re moldave u shtrua në spital e dhunuar rëndë fizikisht nga tutorët e saj. Operacioni hetimor u quajt “Një biznes familje”, pasi siç sqaron ‘Il Quotidiano’ pjesa më e madhe e anëtarëve të bandës ishin familjarë e të afërm mes tyre.
Në pranga ka përfunduar Alfred Pocengu 50-vjeç, nipi i tij Erjos Pocengu 22-vjeç, kushëriri i tyre Luftar Pocengu, 33 vjeç si dhe Nadia Mihaela Florea 37-vjeë. Kjo e fundit sipas policisë është një ish-prostitutë e kthyer në tutore, si dhe e njohur si e fejuara e Kreshnik Pocengut 28-vjeç,i shpallur në kërkim bashkë me kushëririn Gazmend Pocengu, 31 vjeç. Këta të dy njiheshin edh si liderët e grupit, ndërsa policia thotë se ka gjasa të jenë arratisu në Shqipëri para operacionit.
Prostitutat sipas policisë gjendeshin në vendet e origjinës së shfrytëzuesve, pra në Shqipëri. Ato punonin nëpër apartamente dhe paguheshin deri në 200 euro për një klient. Shumica e të ardhurave të tyre përfundonte në duart e tutorëve.
(ma.ar/BalkanWeb)
Komente ( 2 )
-
Hajde familje hajde, brez pas brezi fakira. Mire ai derri madh, po ja le kete profesion te flliqur edhe niperve e mbesave, Rrace m…
-
Prostitucioni i rruges ne Itali eshte i lejuar, pra nuk e kuptoj ku qenron krimi? Ne rahjen e prostitutave? Moslejimi i bordellove ne Itali? Apo thjesht konkurence bordellosh?
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn kab_Latn als_Latn unk als_Latn unk als_Latn